CORRESPONDANCE DU COMTE DE LEYCESTER. 191 
et semble qu’il voudroit bien par force parvenir au gouvernement 
de Picardie, lequel est donné au Duc de Longueville, depuis qu'il 
a eu espousé la fille du Duc de Nevers. Les Ligueurs ont pensé 
faire icy aux festes de Pasques quelque émotion, quy a esté cause 
que le Roy, quy en a esté adverty, y a fait venir en diligence 
quatre mile Suisses et un régiment de gens de pied, quy sont 
encores aux fauxbours de ceste ville. ') Hyer et auiourdhuy on 
a fait des recherches par les maisons comme sy l’on craingnoit 
encore le mesme danger et n’en est on trop asseuré. Le Roy de 
Navarre a envoié icy un gentilhomme vers le Roy, pour luy faire 
sçavoir ce quy s’est trouvé sur la mort de feu Monsieur le Prince 
de Condé ?), dont renvoie copie à Vostre Excellence, que j’ay eue 
dudit gentilhomme, ensemble la déposition d’un soldat lorain, quy 
a voulu tuer le Roy de Navarre, par où il apparoit qu’ilz estoient 
24 et iceux tous Lorains. On tient que l’armée navale du Roy 
d’Espaigne *) doit partir le 15° de ce mois mais il y a diverses 
opinions de la route, qu’elle tiendra, car aucuns disent, qu’une 
partie doit aller aux Indes et une partie vers Alger, mais d’autres 
disent aussy que ce sera vers l’Escosse ou l’Angleterre; aussy 
sera bon de veiller par tout. J’envoie aussy à Vostre Excellence 
des lettres de Monsieur le Prince d’Espinoy *). Le fait, dont il 
escrit à Vostre Excellence, luy importe de tout son bien, quy est 
fort grand, de facon, Monseigneur, que, sy la paix se fait entre 
Sa Maiesté et le Duc de Parme et qu’il plaise à Vostre Excellence 
luy procurer tant de faveur qu’il y puisse estre compris, il s’en 
recognoistra après Sa Maiesté du tout obligé à Vostre Excellence. 
Il est prince du pays et absent d’icelluy pour n'avoir voulu 
adhérer à l'Espagnol. Cela, Monseigneur, le doit rendre tant plus 
recommandable envers la Maiesté de la Royne, comme il espère 
qu'il sera par le moien et faveur de Vostre Excellence. Je suplie 
Vostre Excellence très humblement, que son plaisir soit de luy 
envoier un mot de responce, laquelle je luy feray tenir à Evreux 
en Normandie, là où il se tient. Au reste, Monseigneur, ce por- 
teur est un de mes nepveus, filz d’un mien frère, le sieur de 
1) Maimbourg, Histoire de la Ligue, II, p. 14. 
2) Sur les soupçons de crime: Maimbourg, p. 10. 
3) La Grande Armade. 
4) Prerre DE Merux, prince d’Errxoy, autrefois partisan du prince d'ORANGE, 
depuis 1582 retiré en France. 
ARCHIVES XII. 26 
